Objava za Ivanec

mr.sc. Goran Radovanić, autor knjige „Tajna zdravlja“, malo koga ostavlja ravnodušnim svojim saznanjima i potpuno drugačijim pristupom zdravom i ispravnom načinu ishrane.

Hit knjiga „Tajna zdravlja“ prevedena je i izdana na engleskom i njemačkom, a trenutno je jedna od najprodavanijih knjiga u Hrvatskoj u segmentu prehrane.

Goran je bivši profesionalni nogometaš te član „Organizacije eksperata za ekstra djevičansko maslinovo ulje“ iz Italije (OLEA), što mu je izuzetno pomoglo da bolje detektira niz problema i zabluda koje se kriju u današnjem načinu prehrane. Organizirao je u Hrvatskoj niz edukacija za ocjenjivače i kušače maslinovih ulja.

Pisao je kolumnu za „Sportske novosti“ koja je u kratkom roku stekla veliku čitanost i nastavila izlazit u izdanju duplerice. Gostovao je na brojnim predavanjima, radio emisijama, na HRT-u te mnogim lokalnim televizijama, a o „Tajni zdravlja“ pisale su sve eminentne novine.

Trenutno surađuje sa hrvatskim i inozemnim sportašima , glumcima i drugim javnim osobama kao i rekreativcima, ali i svim drugim ljudima koji su prepoznali važnost pravilne prehrane.

Goran donosi priču kako da se hranite zdravije, a jeftinije! Danas su ljudi više nego ikada informirani o „zdravoj“ prehrani, a sve više ljudi je bolesno. Čak i sportaši!

Gdje je problem? Da li se uistinu zdravo hranimo? Da li se naša djeca zdravo hrane?

Pitanja koja se nameću na ovom predavanju imaju za cilj potaknuti Vas na razmišljanje o brizi za Vaš kvalitetniji i zdraviji život.

* Znate li da konzumacijom industrijskog mesa u organizam unosite velike količine antibiotika i hormona?
* Znate li da je industrijski uzgojeno meso jedan od glavnih uzročnika poremećaja rada hormonalnih žlijezda u organizmu?
* Znate li da je priča o kalciju iz mlijeka potpuno pogrešna i da je mlijeko štetno za Vas i Vašu djecu?
* Znate li da nažalost gubite kalcij iz kostiju konzumacijom mlijeka i mliječnih proizvoda?
* Znate li koji je najvažniji vitamin za organizam i kako ćete ga jeftino unijeti u Vašu prehranu?
* Znate li pravilno odabirati prehrambene namirnice za Vas?
* Znate li pravilno kombinirati namirnice da obrok bude energetski učinkovit, a ne problematičan za stomak i tijelo?

Otrcana je fraza da svaki put, pa i onaj od 100 milja počinje prvim korakom.

Vaš prvi korak, ali i cijeli put kako održati ili poboljšati zdravlje, čut će te na ovom predavanju jer nudi odgovore na mnoga pitanja koja si nikada niste postavljali, a trebali bi ste.